شەفەق نیوز/ چشتەیل
دەسکرت فلۆلکلۆری کوردی لە شار سلێمانی، لەلایەن گەشتیارە عەرەویەیلە و بیگانەیلە بازاڕ
گەرمیگ وەخوەیان دین،   وە تایبەت لە دڵنگ و
پرتاڵ و کیف رەنگاوڕەنگ ک دڵخوازەیل کەشخە لە ژن وپیاوەیل خوازنەی.
ئارام سەعید یەکیگە
لە خاوەن دوکانەیل فرووشتن و دروسکردن کیف لە بازاڕ سلێمانی، ئەرا ئاژانس شەفەق نیوز
ئویشێد:  فۆلکلۆر کوردی لە نووەو ئەرا وەرچەو
کڕیارەیل لەسای خوازین گەشتیارەیلە وە نووەوکردن جارانی و ئیسە گلەو خوارد.
سەعید هەمیش وت:
ئیسە بازاڕ قالی چنیای و کیف رەنگاوڕەنگ گەرمە و داواکرنیان زیایەو بویە، و ئیمە کار
لە دروسکردن و فرووشتن کیفەیل جووراجور ئەرا ژن و پیاو کەیمن، ک ناسریاگە وە قایمی
و رەنگینی و رەنگەیل جووراجوری ک وەگورەی گشت تەمەنەیلە گونجیاگە.
وتیش؛ نرخ کیفەیلە
هالە ناونی ١٥ هەزار تا ٥٠ هەزار دینار، و فرە گونجیاگە وەگورەی چشتەیل بازاڕ ک لە
پووس چشتەیلیگ پلاستیکی درووس کریەن.
